Piimaveo furgoonauto TA-3760 baasil Foto: Tehase arhiiv
TA-37601
piimaveo furgoonauto
Katsemudeli indeks: TA-30
väikeseeriatootmine: 1982-1987 (1982.a. valmistati 20 tk, 1983.a. 20 tk).
Furgoonauto TA-37601 oli mudeli TA-943H3 järeltulija. Auto oli mõeldud väikesemahuliste piimakoguste kogumiseks individuaalsektorist ja transpordiks vastuvõtupunkti võimalikult väheste töökuludega säilitades samas piima kvaliteeti. Furgoonauto oli metalltorust karkassile ehitatud vagun-tüüpi täismetallkerega. Välisvooder oli valmistatud terasplekist, sisemine alumiiniumplekist, seinte ja põranda termoisolatsioonina kasutati penoplasti. Veoruum oli köetav vesiküttega radiaatoriga ning ventileeritav katuseluukidega. Varumisruumis asusid kaks 750-liitrist piimapaaki, lõssipaak, veepaak veega piimapaakide pesemiseks, kirjutuspult ning kapp piimaproovide säilitamiseks. Auto veoruum oli varustatud akendega (mõlemal küljel kaks), ning kolme uksega (paremal küljel ühepoolne küljeuks, uks kabiini ja veoseruumi vahel ning taga kahepoolne uks nagu mudelil TA-3760).